CELEX: 62015TN0292
Language: el
Date: 2015-06-03 00:00:00
Title: Υπόθεση T-292/15: Αγωγή της 3ης Ιουνίου 2015 — Βακάκης κατά Επιτροπής

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/73
            
         Αγωγή της 3ης Ιουνίου 2015 — Βακάκης κατά Επιτροπής
   (Υπόθεση T-292/15)
   (2015/C 294/88)
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Βακάκης Ιντερνάσιοναλ — Σύμβουλοι για Αγροτική Ανάπτυξη ΑΕ (Αθήνα, Ελλάδα) (εκπρόσωποι: B. O’Connor, Solicitor, S. Gubel και E. Bertolotto, δικηγόροι)
   
      Εναγομένη: Ευρωπαϊκή Επιτροπή
   
      Αιτήματα
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει δυνάμει του άρθρου 340 ΣΛΕΕ την Επιτροπή να αποκαταστήσει το σύνολο της ζημίας που υπέστη λόγω της παράνομης συμπεριφοράς της Επιτροπής κατά τη διάρκεια της επίμαχης διαδικασίας για τη σύναψη δημόσιας συμβάσεως, συμπεριλαμβανομένων:
               
                           —
                        
                        
                           των δαπανών και εξόδων για την όλη διαδικασία του διαγωνισμού·
                        
                     
                           —
                        
                        
                           των εξόδων για την αμφισβήτηση της νομιμότητας του διαγωνισμού·
                        
                     
                           —
                        
                        
                           του διαφυγόντος κέρδους·
                        
                     
                           —
                        
                        
                           της απώλειας ευκαιριών.
                        
                     
         
               —
            
            
               να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της αγωγής, η ενάγουσα προβάλλει τρεις ισχυρισμούς.
   
               1.
            
            
               Πρώτον, η ενάγουσα ισχυρίζεται ότι η Επιτροπή παραβίασε τις αρχές της ίσης μεταχειρίσεως, της χρηστής διοικήσεως και της προστασίας της δικαιολογημένης εμπιστοσύνης, όπως αυτές κωδικοποιούνται στον κανονισμό 1605/2002 του Συμβουλίου (στο εξής: δημοσιονομικός κανονισμός) και στον Πρακτικό Οδηγό των διαδικασιών σύναψης συμβάσεων στο πλαίσιο των εξωτερικών δράσεων της ΕΕ (στο εξής: PRAG), καθόσον δεν επέβλεψε επαρκώς τη διαδικασία του διαγωνισμού και δεν εξέτασε άμεσα την καταγγελία της Βακάκης, ούτε της παρέσχε πλήρεις και ολοκληρωμένες πληροφορίες για τη σχετική έρευνά της.
            
         
               2.
            
            
               Δεύτερον, η ενάγουσα ισχυρίζεται ότι υπέστη ζημία λόγω της κακοδιοίκησης εκ μέρους της Επιτροπής και της αποφάσεως για ανάθεση της συμβάσεως στην Agriconsulting.
            
         
               3.
            
            
               Τρίτον, η ενάγουσα υποστηρίζει ότι υπέστη ζημία λόγω της κακοδιοίκησης εκ μέρους της Επιτροπής και της παραβιάσεως γενικών αρχών του δικαίου της Ένωσης και, συγκεκριμένα, των αρχών της ίσης μεταχειρίσεως, της χρηστής διοικήσεως και της προστασίας της δικαιολογημένης εμπιστοσύνης, καθώς και της παραβάσεως του άρθρου 94 του δημοσιονομικού κανονισμού και του κεφαλαίου 2.3.6. του PRAG.